**Kalle Rovanperä** (s. 1. lokakuuta 2000 Jyväskylä) on suomalainen ralliautoilija ja lajin kaksinkertainen maailmanmestari. Hän kilpailee rallin MM-sarjassa Toyota Gazoo Racing -tehdastallissa kartanlukijanaan Jonne Halttunen.

Rovanperä voitti kaudella 2022 rallin maailmanmestaruuden kaikkien aikojen nuorimpana kuljettajana, 22 vuoden ja yhden päivän ikäisenä. Hän rikkoi aiemmin Colin McRaen hallussa pitämän ennätyksen yli viidellä vuodella. Rovanperä varmisti mestaruutensa voittamalla syksyllä ajetun Uuden-Seelannin rallin, ja sen myötä hänestä tuli ensimmäinen suomalainen rallin maailmanmestari sitten Marcus Grönholmin (2002). Rovanperä varmisti toisen mestaruutensa kaudella 2023 sijoittumalla toiseksi Keski-Euroopan rallissa.

Rovanperä on saanut kansainvälistä huomiota aloittaessaan ralliuransa poikkeuksellisen nuorena, ja maailmanmestaruuden lisäksi hän on tehnyt ennätykset nuorimpana tehdaskuljettajana MM-sarjassa, sekä nuorimpana osakilpailun voittajana. Rovanperä sai uransa ensimmäisen MM-osakilpailuvoiton vuonna 2021 Viron rallissa 20 vuoden ja 290 päivän ikäisenä.

Rovanperä on valittu autourheilun lajiliitto AKK-Motorsportin "Vuoden autourheilijaksi" kahdesti, vuosina 2022 ja 2023.

Kalle Rovanperä on pitkän WRC-uran tehneen Harri Rovanperän poika.

Ura
---

### Ennen uran alkua

Ennen ralliuran alkua Harri ja Kalle Rovanperä vierailivat Printsportilla. Tuolloin Rovanperä sai tilaisuuden kokeilla Esapekka Lapin nelivetoista Ford Fiesta S2000 -ralliautoa. Ajo Joutsassa vuonna 2012 ei ollut varsinainen testi vaan hauskanpitoa, mutta Lappi havaitsi tuolloin Rovanperän kyvyn käsitellä autoa ja arvioi hänen tulevan olevan vahva kilpailija tulevaisuudessa.

### Kausi 2015 – Latvian rallisarjan R2-luokan mestaruus

Rovanperä ajoi vuonna 2015 rallia Latviassa, jossa rallikilpailuihin osallistuvilta ei vaadita ajokorttia. Siirtymät pikataipaleelta toiselle yleisillä teillä ajoi autokunnan kakkoskuski Risto Pietiläinen, joka aikanaan toimi myös Rovanperän isän Harrin luottokartturina MM-ralleissa. Rovanperä voitti 18. lokakuuta 2015 Citroën C2 R2 Max -autolla Latvian rallimestaruuden kaksivetoisten autojen avoimessa R2-luokassa.

### Kausi 2016 – Latvian rallisarjan yleisen luokan mestaruus

Vuoden 2016 Latvian ralliasarjan ensimmäiset kolme rallia Latviassa Rovanperä pääsi ajamaan 300-hevosvoimaisella nelivetoisella Škoda Fabia S2000 -autolla. Kyseessä oli täysin uusi WRC2-luokan ralliauto, jonka moottori on kaksilitrainen ja vapaasti hengittävä.
Heti ensimmäisessä Škodalla ajamassaan rallissa 16.–17. tammikuuta 2016 Rovanperä ajoi ylivoimaiseen voittoon ja jätti toiseksi tullutta Ralfs Sirmacisia yli minuutin ja 10 sekuntia. Kisassa ajettiin kahdeksan erikoiskoetta ja Rovanperä voitti ne kaikki.

Myös tammikuussa 2016 ajetun toisen rallin hän voitti hurjalla loppukirillä. Rallin toisella erikoiskokeella hänen autostaan hajosi ohjaustehostin ja hän menetti aikaa yli minuutin kilpailun kärjelle. Lopulta Rovanperä kuitenkin voitti rallin 20,4 sekunnin erolla Latvian Raimonds Kisielsiin. Rovanperä voitti ajetuista kymmenestä erikoiskokeesta yhdeksän.

Rovanperä sijoittui toiseksi toukokuussa 2016 Latviassa ajetussa Kurzeme-rallissa, joka oli Baltic Rally Trophy -sarjan avauskilpailu, vaikka autoon tuli akselirikko ja veto katosi auton takapyöristä.

Rovanperä sai loppukaudeksi uuden Škoda Fabia R5 -auton ja oli sillä toinen Rally Zemaitijassa Latviassa kesäkuussa ja voitti Virossa Tallinna-rallin elokuussa 2016.

Rovanperä sijoittui toiseksi Liepāja-rallissa, Latvian mestaruussarjan toiseksi viimeisessä osakilpailussa syyskuussa 2016.

Lokakuussa 2016 ajettiin viimeinen osakilpailu, Latvia-ralli, jossa Rovanperä voitti koko sarjan mestaruuden voittamalla rallin. Hän voitti sarjassa neljästi, oli kolmesti toinen ja vain kerran palkintopallin ulkopuolella. Hän on kautta aikain nuorin kuljettaja (16 v.), joka on voittanut minkään maan pääluokan rallimestaruuden.

### Kausi 2017

Tammikuussa 2017 Suomen autourheilun kansallinen lajiliitto AKK-Motorsport myönsi 16-vuotiaalle Rovanperälle poikkeusluvan, jonka myötä Rovanperällä sai osallistua kansallisiin ralleihin ja rallin SM-sarjan osakilpailuihin nelivetoisella autolla alaikäisenä.

Rovanperä ajoi kaudella kolmen eri maan rallisarjassa, Latvian, Italian ja SM-ralleissa. Hän ajoi Suomessa ja Latviassa Toni Gardemeisterin tallin Škoda Fabia R5:llä ja Italiassa Peugeotin maahantuojan tallissa Peugeot 208 T16:lla.

Helmikuussa Rovanperä osallistui uransa ensimmäiseen SM-ralliin Mikkelissä. Rovanperä voitti Mikkelin rallin 10,7 sekunnin erolla toiseksi tulleeseen Teemu Asunmaahan rengasrikosta huolimatta.

Latviassa Rovanperä voitti kaksi ensimmäistä rallia ja oli kolmannessa toinen. Italiassa ei kolmessa ensimmäisessä rallissa ole menestystä vielä tullut.

Rovanperä solmi toukokuussa sponsorisopimuksen Red Bullin kanssa. Kesäkuussa Rovanperä voitti Kouvolan rallin, mikä oli hänen uransa toinen SM-rallin osakilpailuvoitto.

Kesällä 2017 hän ilmoitti ryhtyneensä ammattikuljettajaksi.

Rovanperä ajoin ensimmäisen MM-rallin Walesin rallissa 2017 WRC2-luokassa, jossa hänellä oli kartanlukijana ensimmäistä kertaa Jonne Halttunen. Autona oli Ford Fiesta R5. Rovanperä ajoi ensimmäisenä päivänä ulos ja joutui keskeyttämään, mutta jatkoi superrallisäännöllä. Hän kärsi vielä tekniikkaongelmia ja oli lopulta rallissa 35.

Rovanperä ajoi toisen MM-rallinsa marraskuussa Australiassa, nyt WRC2-luokassa, ollen sen luokan ainoa osanottaja. Hän joutui keskeyttämään rallin 2. päivänä kahden rengasrikon jälkeen, mutta pääsi jatkamaan superrallisäännöllä ja oli lopulta yleiskilpailun 12.

Rovanperä voitti joulukuussa Italian Bolognassa ajetut Trofeo Pucci Gross -kisan ja Memorial Bettega -muistokilpailun.

### Kausi 2018

Rovaperä sai joulukuussa 2017 paikan Škoda Motorsportin tallista WRC2-sarjaan kaudelle 2018. Rovanperä kilpaili Škoda Fabia R5 -autolla seitsemässä MM-rallissa. Näistä kauden avannut Monte Carlon ralli ei kuulunut WRC2-sarjaan. Rovanperä sijoittui WRC kokonaiskilpailussa 21. sijalle kolmella MM-pisteellä ja WRC2:n MM-sarjassa kolmanneksi. Hänet valittiin Vuoden nuoreksi urheilijaksi 2018 tammikuussa 2019.

### Kausi 2019 – WRC2 Pro -luokan maailmanmestaruus

Rovanperä jatkoi Škodan WRC2-tehdastallissa.

Hankalan alkukauden jälkeen Rovanperä voitti ensimmäistä kertaa järjestetyssä Chilen rallissa WRC2 Pro -luokassa. Rovanperä voitti WRC2 Pro -luokan Portugalin rallissa ja oli yleiskilpailussa kuudes. Hän ajoi rallissa ensimmäistä kertaa uutta Fabia R5 -autoa. Rovanperä voitti WRC2 Pro -luokan Neste Rallissa Jyväskylässä ja oli yleiskilpailussa yhdeksäs.

Rovanperä ja Halttunen voittivat vuoden 2019 WCR2 Pro -luokassa kuljettajien ja kartanlukijoiden maailmanmestaruudet.

Rovanperä aloitti asepalveluksensa Kaartin jääkärirykmentissä toimivassa urheilukoulussa Santahaminassa Helsingissä 14. lokakuuta 2019, mutta joutui keskeyttämään sen joulukuussa 2019 ajokiireidensä vuoksi.

### Kausi 2020 – WRC

Kalle Rovanperä Ruotsin rallissa
Rovanperä aloitti kauden voittamalla Arctic Lapland Rallyn 16.–18. tammikuuta 2020. Monte Carlossa hän oli virheettömällä ajolla viides jääden voittajasta 4.17 minuuttia.
Kauden toisessa osakilpailussa Ruotsin rallissa Rovanperä sijoittui kolmanneksi ja ajoi kilpailun päättäneellä Power Stage -erikoiskokeella pohja-ajan. Hänestä tuli nuorin MM-rallissa palkintokorokkeelle yltänyt kuljettaja. Kauden kolmannessa osakilpailussa Meksikossa hän oli viides jääden voittajasta 2.20 minuuttia.

### Kausi 2021

Rovanperä sijoittui kauden aloittaneessa Monte Carlo -rallissa neljänneksi. Hän menetti rallin viimeisenä päivänä tulossa olleen kolmannen sijansa rengasrikkoon. Rovanperä sijoittui kauden toisessa rallissa Rovaniemellä toiseksi ja siirtyi rallihistorian nuorimpana kuljettajana MM-sarjan pistejohtoon. Kroatian MM-rallissa Rovanperä ajoi rajusti ulos rallin avauserikoiskokeella vain reilun viiden kilometrin jälkeen. Sekä Rovanperä että kartanlukija Jonne Halttunen selvisivät ulosajosta ilman vammoja. Portugalin ja Sardinian ralleissa Rovanperä kohtasi teknisiä ongelmia. Keniassa ajetussa Safari-rallissa Rovanperä ajoi kuudenneksi keskeytyksestä huolimatta, jatkamalla rallia sunnuntaina Super Ralli -säännön turvin.

Uransa ensimmäisen WRC-voiton Rovanperä nappasi Viron rallista, joka ajettiin 15.–18. heinäkuuta 2021. Rovanperä on voittonsa myötä MM-rallihistorian nuorin voittoon ajanut kuljettaja. Rovanperä oli voittaessaan 20 vuotta ja 290 päivää vanha.

Elokuun puolivälissä ajetussa Belgian MM-rallissa Rovanperä oli paras Toyota-kuski, napaten rallista kolmannen sijan sekä kaksi lisäpistettä Power Stagelta.

Syyskuussa ajetussa Kreikan MM-rallissa Rovanperä voitti sekä rallin että Power Stagen.

### Kausi 2022

Rovanperä sijoittui kauden avanneessa Monte Carlo -rallissa neljänneksi, kuten myös kaudella 2021. Rovanperä nappasi Monte Carlo -rallin Power Stagelta täydet viisi pistettä ja näin ollen Rovanperä lähti Ruotsin Uumajassa ajettuun Ruotsin MM-ralliin keula-autona, kun MM-sarjassa edellä olleet Sébastien Loeb ja Sébastien Ogier eivät osallistuneet kauden toiseen MM-ralliin. Vakuuttavasti läpi viikonlopun ajanut Rovanperä kaasutti lopulta kilpailun voittoon asti, ottaen Power Stagen kakkossijan myötä neljä lisäpistettä. Näin ollen Rovanperä saavutti Ruotsin ralliteiltä yhteensä 29:n pisteen saaliin. Rallin päätyttyä Rovanperä ja kartanlukija Jonne Halttunen eivät nousseet auton katolle tuulettamaan voittoa ja MM-sarjan kärkitilaa. Rovanperä kertoi syyksi juuri alkaneen Venäjän hyökkäyksen Ukrainaan ja sanoi, ettei juhlatunnelmat olleet korkeimmillaan.

Huhtikuun lopussa vaihtelevissa olosuhteissa ajetussa Kroatian MM-rallissa Rovanperä oli kovassa iskussa. Rovanperän johto oli parhaimmillaan yli minuutin luokkaa, mutta lopulta kokonaiskilpailun hän vei 4,3 sekunnin erolla Ott Tänakiin. Rovanperälle voitto oli toinen peräkkäinen ja uran neljäs. Hän ajoi kisassa seitsemän pohja-aikaa, ja oli päätöspäivänä matkalla voittoon, kunnes viimeistä edellisellä erikoiskokeella Tänak hyödynsi paremmin vesikeliin sopineet pehmeät renkaansa ja nousi 1,4 sekunnin erolla Rovanperän ohi. Rovanperä kuitenkin kuittasi tilanteen edukseen Power stagella, jossa hän ajoi 5,7 sekunnin pohjat Tänakiin nähden ja sai erikoiskokeen voitosta myös viisi lisäpistettä. Rovanperä nousi jo 21-vuotiaana harvalukuiseen joukkoon Kroatian osakilpailuvoiton myötä, sillä viidenkymmenen rallin MM-sarjavuoden aikana vain 12 kuljettajaa on aiemmin onnistunut voittamaan osakilpailun niin lumella, soralla kuin asfaltillakin. Näistä kuljettajista suomalaisia ovat Markku Alén, Ari Vatanen, Tommi Mäkinen, Marcus Grönholm sekä Jari-Matti Latvala. Edellisen kerran suomalainen oli voittanut asfaltilla vuonna 2015, kun Latvala oli ykkönen Korsikan MM-rallissa.

Sardinian MM-rallissa Italiassa Rovanperä oli viides ja Power Stagella toinen. Juhannusviikonloppuna ajetussa Kenian Safari-rallissa Rovanperä osoitti jälleen taitoaan. Hän ajoi varovasti haastavat osuudet ja kiihdytti helpommilla, kasvattaen eroa virheitä tehneisiin kuljettajiin. Rovanperä otti viikonlopun aikana viisi erikoiskoevoittoa, joka riitti rallin voittoon. Lopulta hänen voittomarginaalinsa oli 52,8 sekuntia.

Rovanperä ajoi Belgian MM-rallissa elokuussa ulos toisella erikoiskokeella, mutta palasi lauantaina ralliin Super Ralli -säännön avulla. Rovanperä voitti sunnuntaina ajetun Power Stage -erikoiskokeen. Myös Kreikan MM-ralli oli Rovanperälle vaikea ja suomalainen sijoittui kilpailussa 15. sijalle.

Lokakuun alussa ajetussa Uuden-Seelannin MM-rallissa Rovanperä varmisti maailmanmestaruutensa, voittamalla koko osakilpailun ja napaten Power Stage -erikoiskokeelta täydet viisi lisäpistettä. Näin Rovanperästä tuli kaikkien aikojen nuorin rallin maailmanmestari, 22 vuoden ja yhden päivän iässä. Rovanperä vei nuorimman maailmanmestarin tittelin edesmenneeltä Colin McRaelta.

Syyskuussa 2022 Rovanperä osallistui drifting-kilpailuun Venetsia Drifting -tapahtumassa, jossa hän voitti finaalissa latvialaisen Nikolass Bertansin.

### Kausi 2023

Kaudella 2023 Rovanperä jatkoi kilpailunumerollaan 69, vaikka olisi saanut hallitsevana maailmanmestarina myös numeron 1.

Rovanperän kausi alkoi ensimmäisessä osakilpailussa Monte Carlon rallissa paremmin kuin aikaisemmilla kausilla, kun hän sijoittui toiselle sijalle. Seuraavassa osakilpailussa Ruotsin rallissa hän aloitti keula-autona, kun edellisen osakilpailun voittanut Sébastien Ogier ei osallistunut tähän kisaan. Hän kärsi ensimmäisenä autona ajamisesta ja jäi neljännelle sijalle. Kroatian rallissa Rovanperä oli neljäs. Portugalin rallissa ja Viron rallissa Rovanperä voitti.

Rovanperä ilmoitti osallistumisesta neljään Drift Masters European Championship -sarjan kilpailuun kaudella 2023. Tavoitteena oli ajaa Ruotsin, Suomen ja Saksan osakilpailut sekä finaali Puolassa. Rallikilpailujen läheisyyden vuoksi kahteen muuhun osakilpailuun ei riittänyt aikaa.
Toukokuussa Rovanperä osallistui Formula Drift Japan -sarjan osakilpailuun Ebisun radalla, jonka hän voitti. Rovanperä päätti jättää Saksan Drift Masters -kilpailun väliin. Suomen rallissa elokuussa Rovanperä ajoi kahdeksannella erikoiskokeella rajusti ulos, joutuen keskeyttämään rallin ja käymään sairaalassa loukattuaan hieman itseään. Rovanperä osallistui myös Formula Drift Japan -sarjan kilpailuun Okayaman radalla, jossa hän sijoittui toiseksi sateisessa kilpailussa.

Rovanperä ja Halttunen varmistivat toisen rallin maailmamestaruuden Keski-Euroopan rallissa. Mestaruus varmistui kilpailun toisella sijalla ennen tallikaveria Elfyn Evansia, joka suistui tieltä. Kauden viimeisenä ajetun Japanin rallin jälkeen Rovanperä ilmoitti, että ajaa kaudella 2024 vain osan kilpailuista. Rovanperä ja Halttunen päättävät Toyotan kanssa mitkä rallit ajetaan. Rovanperä on tehnyt Toyotan kanssa monivuotisen sopimuksen ja palaa kaudella 2025 kilpailemaan täyttä kautta.

### Kausi 2024

Rovanperä ei aja täyttä kautta ja tulee toimimaan joidenkin niiden rallien joihin hän ei osallistu MTV3:n ja Katsomon rallilähetysten asiantuntijana. Kauden aloittavaa Monte Carlon rallia Rovanperä ei ajanut.

Rovanperä osallistuu Porsche Carrera Cup Benelux -sarjan neljään kilpailuun RedAnt Racing -tallin 992-mallin Porsche 911 GT3 Cup -autolla. Sarjassa ajetaan kuusi kilpailua. Rovanperän ajamat kilpailut ilmoitetaan myöhemmin.

Toukokuussa Rovanperä osallistuu Super Taikyu -sarjaan kuuluvaan Fujin 24 tunnin ajoon. Rovanperä ajaa Toyotan tehtaan tukeman Rookie Racing -tallin Toyota GR86 CNF Concept -autolla ST-Q -luokassa, jossa modifioitu auto käyttää hiilineutraalia polttoainetta. Rovanperän kanssa auton jakavat Kazuya Oshima, Sho Tsuboi, Eisuke Sasaki ja Daisuke Toyoda. Osallistumisesta kertoi Toyotan Akio Toyoda Tokyo Auto Salonissa. Kilpailu ajetaan 25.–26. toukokuuta 2024. Myös Toyotan tallipäällikkö Jari-Matti Latvala ja Akio Toyoda ajavat kilpailussa nestemäistä vetyä käyttävällä Toyota GR Corolla H2 Concept -autolla.

Rovanperä osallistuu myös joihinkin Japanin Formula Drift -sarjan kilpailuihin. Ensimmäinen on Fujin osakilpailu huhtikuussa.

Muuta
-----

Rovanperä asui ja harjoitteli Virossa vuosina 2020–2022. Sen jälkeen hän muutti Monacoon managerinsa mukaan lämpimämmän ilmaston takia.

Rovanperästä ilmestyi lokakuussa 2023 Readme.fi:n kustantama, Juha Kanervan kirjoittama kirja *Kalle Rovanperä – Mestarin tarina*, joka on kuitenkin kirjoitettu ilman Kalle Rovanperän suostumusta, eikä häntä ole edes haastateltu kirjaan. Rovanperä yritti muuttaa kirjan nimeä siinä kuitenkaan onnistumatta.

Rallin MM-sarjan tulokset
-------------------------

(Tulosselitteet)

| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | Kalle Rovanperä | Ford Fiesta R5 | MON  | SWE  | MEX  | FRA  | ARG  | POR  | ITA  | POL  | FIN  | GER  | ESP  | GBR35 | AUS10 |  | 1 | 25. |
| 2018 | Kalle Rovanperä | Škoda Fabia R5 | MON11 | SWE  |  |  |  |  |  |  |  |  |  |  |  |  | 3 | 22. |
| Škoda Motorsport |  |  | MEX15 | FRA  | ARGKesk. | POR  | ITA  | FIN14 |  |  |  |  |  |  |
| Škoda Motorsport II |  |  |  |  |  |  |  |  | GER10 | TUR  | GBR9 | ESP12 | AUS  |  |
| 2019 | Škoda Motorsport | Škoda Fabia R5 | MON18 | SWE18 | MEX  | FRAKesk. | ARG  | CHL8 |  |  |  |  |  |  |  |  | 18 | 12. |
| Škoda Fabia R5 Evo |  |  |  |  |  |  | POR6 | ITA9 | FIN9 | GER16 | TUR18 | GBR9 | ESP12 | AUSC |
| 2020 | Toyota Gazoo Racing | Toyota Yaris WRC | MON5 | SWE3 | MEX5 | EST5 | TUR4 | ITAKesk. | MNZ5 |  |  |  |  |  |  |  | 80 | 5. |
| 2021 | Toyota Gazoo Racing | Toyota Yaris WRC | MON4 | ARC2 | CROKesk. | POR22 | ITA25 | KEN6 | EST1 | BEL3 | GRE1 | FIN34 | ESP5 | ITA9 |  |  | 142 | 4. |
| 2022 | Toyota Gazoo Racing | Toyota GR Yaris Rally1 | MON4 | SWE1 | CRO1 | POR1 | ITA5 | KEN1 | EST1 | FIN2 | BEL62 | GRE15 | NZL1 | ESP3 | JPN12 |  | **255** | **1.** |
| 2023 | Toyota Gazoo Racing | Toyota GR Yaris Rally1 | MON2 | SWE4 | MEX4 | CRO4 | POR1 | ITA3 | KEN2 | EST1 | FINKesk. | GRE1 | CHL4 | EUR2 | JPN3 |  | **250** | **1.** |
| 2024 | Toyota Gazoo Racing | Toyota GR Yaris Rally1 | MON  | SWEkesk. | KEN1
 | CRO | POR | ITA | POL | LAT | FIN | GRE | CHL | EUR | JPN |  |  | 11 | 8. |

Lähteet
-------

1. 1 2 3 4 5  Rovanpera, Kalle *juwra.com*. Viitattu 24.11.2023. (englanniksi)
2. ↑  Pusa, Ari: Jo isäänsä hurjempi – alaikäinen rallitähti Kalle Rovanperä on superpoika, jonka nimi on tallipäälliköiden huulilla *Helsingin Sanomat*.  22.6.2017. Viitattu 5.8.2022.
3. 1 2  Kalle Rovanperä on jälleen rallin maailmanmestari *hs.fi*. Viitattu 29.10.2023.
4. ↑  Kalle Rovanperä lähtee maltillisesti ensimmäiseen WRC-kauteensa: "Kun olen oppinut auton, voin laittaa itselleni pieniä, yksittäisiä tavoitteita" *yle.fi*. Viitattu 13.12.2019.
5. ↑  Uskomatonta historiaa! Kalle Rovanperä on rallin maailmanmestari kaikkien aikojen nuorimpana kuljettajana, katso maaliintulo *Yle Urheilu*.  2.10.2022. Viitattu 2.10.2022.
6. ↑  Uskomatonta historiaa! Kalle Rovanperä on rallin maailmanmestari kaikkien aikojen nuorimpana kuljettajana *Yle Uutiset*. Viitattu 2.10.2022.
7. ↑  Tom Fogden: Watch a 13-year-old rallyist scare someone stupid *TopGear*.  29.7.2014. Viitattu 30.8.2015.
8. ↑  Timo Nieminen: Ralli-Kalle Rovanperä, 8-v, mykistää YouTubessa *Keskisuomalainen*.  23.4.2010.  Arkistoitu 13.12.2015. Viitattu 30.8.2015.
9. 1 2  eWRC Results: Kalle Rovanperä results *eWRC Results*.  30.8.2015. Viitattu 30.8.2015.
10. ↑  Miika Wuorela: Tässä tulee toisen polven rallivirtuoosi! *Iltalehti*.  17.10.2014. Viitattu 30.8.2015.
11. 1 2  MM-rallihistoriaa! Kalle Rovanperä ylivoimainen ykkönen Virossa – 20-vuotiaasta tuli kaikkien aikojen nuorin MM-osakilpailun voittaja *Yle Urheilu*. Viitattu 18.7.2021.
12. ↑  Kalle Rovanperä on vuoden autourheilija *www.iltalehti.fi*. Viitattu 7.12.2023.
13. ↑  Alasdair Lindsay: ‘We are f\*\*\*\*\* in the future’ – Lappi on a young Rovanperä *dirtfish.com*.  6.10.2022. Viitattu 18.1.2024. (englanniksi)
14. ↑  Miika Räty: Suomalainen Kalle, 15, näytti kokeneille kuskeille mallia – voitti rallimestaruuden ja ällistytti legendaarisen isänsä *Ilta-Sanomat*.  18.10.2015.  Arkistoitu 19.10.2015. Viitattu 19.10.2015.
15. ↑  Räty, Mika: 15-vuotiaan suomalaisen rallisensaation jatko selvillä: "keskoskaappi" vaihtuu uuteen 300-hevosvoimaiseen tykkiin *Ilta-Sanomat*.  14.12.2015.  Arkistoitu 16.12.2015. Viitattu 15.12.2015.
16. ↑  Kalle Rovanperä, 15, ylivoimaiseen rallivoittoon - tyrmäsi muut kuskit! *Iltalehti*.  17.1.2016. Viitattu 18.1.2016.
17. ↑  Kalle Rovanperältä, 15, aivan uskomaton nousu! Ajoi taas voittoon *Iltalehti*.  24.1.2016. Viitattu 25.1.2016.
18. ↑  Suomen rallilupaus hurjana – sijoittui toiseksi, vaikka veto katosi *mtv.fi*.  7.5.2016.  Arkistoitu 21.5.2016. Viitattu 8.5.2016.
19. ↑  Suomalainen 15-vuotias superlupaus ylivoimaiseen rallivoittoon - "Auto kulki kevyesti" *Iltalehti*.  29.8.2016. Viitattu 30.8.2016.
20. ↑  Kalle Rovanperällä, 16, uskomaton vuosi - kausi päättyi mestaruuteen! *Iltalehti*.  23.10.2016. Viitattu 23.10.2016.
21. ↑  AKK myönsi poikkeusluvan – alaikäinen Kalle Rovanperä saa osallistua Suomen rallikilpailuihin *yle.fi*. Viitattu 20.2.2017.
22. ↑  Kalle Rovanperällä, 16, kova haaste - vastustajat eivät tarvitse ollenkaan nuotteja *iltalehti.fi*. Viitattu 2.6.2017.
23. ↑  Kalle Rovanperältä, 16, uskomaton debyytti SM-rallissa – heti komea voitto! *yle.fi*. Viitattu 20.2.2017.
24. ↑  Rallilupaus Kalle Rovanperä sai merkittävän tukijan: "Iso steppi minulle" *iltalehti.fi*. Viitattu 19.5.2017.
25. ↑  Kalle Rovanperä oli pitelemätön Kouvolan SM-rallissa *Kouvolan Sanomat*.  Arkistoitu 6.8.2017. Viitattu 25.7.2017.
26. ↑  Jonne Halttunen *wrc.com*. Viitattu 14.11.2022. (englanniksi)
27. 1 2  Kalle Rovanperä sai kokemusta MM-rallista – "Ei ollut helppo kilpailu" *mtv.fi*.  Arkistoitu 7.11.2017. Viitattu 30.10.2017.
28. ↑  Kalle Rovanperä *ewrc-results.com*. Viitattu 14.11.2022. (englanniksi)
29. ↑  Uskomatonta dramatiikkaa MM-rallissa: Jari-Matti Latvala ajoi ulos viimeisellä erikoiskokeella *Ilta-Sanomat*.  19.11.2017. Viitattu 19.11.2017.
30. ↑  Kalle Rovanperä voitti arvostetun muistokilpailun Italiassa *Ilta-Sanomat*.  10.12.2017. Viitattu 10.12.2017.
31. ↑  Miika Wuorela: Kalle Rovanperä ja Juuso Nordgren WRC2-luokan Skodan rattiin *yle.fi*.  12.12.2017. Viitattu 5.8.2023.
32. ↑  Rallisensaatio Kalle Rovanperä sai paikan tehdastallista! *Ilta-Sanomat*.  12.12.2017. Viitattu 13.12.2017.
33. ↑  Kalle Rovanperä sai tulevalle kaudelle kivikovan haastajan - Urheilugaalassa palkittu nuorukainen suhtautuu asiaan jäätävällä viileydellä: "Yritän olla nopein" *www.iltalehti.fi*. Viitattu 18.1.2019.
34. ↑  Kalle Rovanperä jatkaa Skodan tehdaskuljettajana: latasi pöytään kovat tavoitteet, ruotsalaismestari varoittaa muita - "Kannattaa seurata" *iltalehti.fi*. Viitattu 28.11.2018.
35. ↑  Kalle Rovanperältä häkellyttävän dominoiva esitys – Jari-Matti Latvalakin jäi taakse: "Ei me tehdä niillä pisteillä mitään" *www.iltalehti.fi*. Viitattu 2.6.2019.
36. ↑  Ott Tänak voitti Jyväskylän MM-rallin, ylsi ykkössijallaan harvalukuiseen joukkoon – Esapekka Lappi ja Jari-Matti Latvala saivat surkeat putkensa poikki *www.iltalehti.fi*. Viitattu 4.8.2019.
37. ↑  ŠKODA wins all titles in WRC 2 Pro and WRC 2 in the FIA World Rally Championship 2019 *skoda-storyboard.com*.  11.12.2019. Viitattu 7.8.2023. (englanniksi)
38. ↑  Kalle Rovanperä astuu lokakuussa armeijan harmaisiin – Huuhkajien Rasmus Schüllerillä pitkä matka palvelukseen *www.iltalehti.fi*. Viitattu 15.5.2019.
39. ↑  Keskisuomalainen: Kalle Rovanperä keskeytti varusmiespalveluksensa *yle.fi*. Viitattu 13.12.2019.
40. ↑  Tämä lupaa hyvää! Tunturirallin voittanut Kalle Rovanperä yllättyi: "Odotin vaikeampaa" *www.iltalehti.fi*. Viitattu 19.1.2020.
41. ↑  Kalle Rovanperä sai kehut Tommi Mäkiseltä – tiimipomo yritti kuitenkin suitsia nuoren suomalaistähtensä käytöstä *yle.fi*. Viitattu 28.1.2020.
42. ↑  Hyytiä, Mikko: Kalle Rovanperältä järisyttävä veto! Nuori ihmemies teki historiaa ja nousi palkintokorokkeelle – Elfyn Evans palasi voittokantaan  16.2.2020. MTV Uutiset. Viitattu 16.2.2020.
43. ↑  Tommi Mäkinen surkutteli tynkärallin kohtaloa – "Harmillista, että kisa päättyy näin" *www.iltalehti.fi*. Viitattu 16.3.2020.
44. ↑  Ranskalaismestari Ogier teki historiaa kotikisan voitollaan, upeasti kisan päättänyt Rovanperä neljänneksi – Toyota-pomo Latvala onnensa kukkuloilla: "En voisi olla paremmassa paikassa" *yle.fi*. Viitattu 24.1.2021.
45. ↑  Kalle Rovanperä MM-sarjan kärkeen! Upea ajo toi uran parhaan tuloksen *www.iltalehti.fi*. Viitattu 28.2.2021.
46. ↑  Ralli | Video näyttää Kalle Rovanperän rajun ulosajon vain reilun viiden kilometrin jälkeen Kroatian rallissa *Helsingin Sanomat*.  23.4.2021. Viitattu 18.7.2021.
47. ↑  Kalle Rovanperä keskeytti Portugalin MM-rallin varotoimenpiteenä, Toyota-pomo Latvalan mukaan riski pahemmasta oli olemassa – Tänakin keskeytys katastrofi Hyundaille *Yle Urheilu*. Viitattu 18.7.2021.
48. ↑  Ralli | Kalle Rovanperä keskeytti kärkikamppailusta Sardinian MM-rallissa *Helsingin Sanomat*.  4.6.2021. Viitattu 18.7.2021.
49. ↑  Keskeytys! Kalle Rovanperä koki Safari-rallissa kovan kohtalon *www.iltalehti.fi*. Viitattu 18.7.2021.
50. ↑  Kalle Rovanperän kylmäpäinen temppu hirvitti Jari-Matti Latvalaa: "Syke hakkasi satasta" *www.iltalehti.fi*. Viitattu 13.9.2021.
51. ↑  Sebastien Loeb vei voiton, Kalle Rovanperältä upea veto viimeiselle pätkälle – näin Monte Carlon MM-rallin päätöspäivä eteni *mtvuutiset.fi*.  23.1.2022. Viitattu 27.2.2022.
52. ↑  Kalle Rovanperä ajoi voittoon Ruotsissa ja nousi MM-kärkeen – nosti esiin ukrainalaisten hädän heti maaliin tultuaan *Yle Urheilu*.  27.2.2022. Viitattu 27.2.2022.
53. ↑  Täältä löydät kaiken Kalle Rovanperän uskomattomasta voitosta Kroatiassa *Yle Uutiset*. Viitattu 27.4.2022.
54. ↑  Kalle Rovanperä voitti Kroatian MM-rallin! Mykistävä viimeisen ek:n veto murskasi Ott Tänakin *MTV Uutiset*. Viitattu 27.4.2022.
55. ↑  Kalle Rovanperä voitti huiman sekuntikamppailun ja ylsi harvalukuiseen joukkoon jo 21-vuotiaana: "Urani kovin ja vaikein voitto" *Yle Uutiset*. Viitattu 27.4.2022.
56. ↑  Kalle Rovanperä kasvatti MM-johtoaan Sardiniassa – Ott Tänak ajoi voittoon *www.iltalehti.fi*. Viitattu 6.6.2022.
57. ↑  Kalle Rovanperä tykitti Kenian rallin voittoon: "Vaikein ralli urallani" *mtvuutiset.fi*.  26.6.2022. Viitattu 30.6.2022.
58. ↑  Rovanperä syytti ulosajostaan väärää nuottiaan, kartturi Halttunen järjestäjien toiminnasta: "Ihan farssi, ei pitäisi tällä tasolla tapahtua" *Yle Urheilu*.  19.8.2022. Viitattu 19.8.2022.
59. ↑  Uskomatonta historiaa! Kalle Rovanperä on rallin maailmanmestari kaikkien aikojen nuorimpana kuljettajana *Yle Urheilu*.  2.10.2022. Viitattu 2.10.2022.
60. ↑  Toni Heinonen: Kalle Rovanperälle komea voitto kakkoslajissaan – päihitti jopa erikoismiehet *iltalehti.fi*.  4.9.2022. Viitattu 18.11.2022.
61. ↑  Kalle Rovanperä ei hyödynnä maailmanmestarin etuoikeutta *www.iltalehti.fi*. Viitattu 12.1.2023.
62. ↑  Tämän takia Kalle Rovanperä ei ajanut voitosta Ruotsin MM-rallissa – asiantuntijalta tiukka huomio turvallisuudesta *Yle Urheilu*.  13.2.2023. Viitattu 2.3.2023.
63. ↑  Pertti Lappalainen & Roope Visuri: Kalle Rovanperä sätti rajusti itseään Kroatian MM-rallin jälkeen – kolmanneksi yltänyt Esapekka Lappi lähetti tunteikkaat kiitokset tiimilleen *yle.fi*.  23.4.2023. Viitattu 24.5.2023.
64. ↑  David Evans: Rovanperä’s back – but he never left the chat *dirtfish.com*.  15.5.2023. Viitattu 22.5.2023. (englanniksi)
65. ↑  Untouchable Rovanperä clinches Rally Estonia win *wrc.com*.  23.7.2023. Viitattu 13.8.2023. (englanniksi)
66. ↑  Luke Barry: Rovanperä to contest European drifting campaign *dirtfish.com*.  22.3.2023. Viitattu 23.3.2023. (englanniksi)
67. ↑  Miika Wuorela: Kalle Rovanperä mukaan neljään Drift Masters -osakilpailuun *redbull.com*.  27.4.2023. Viitattu 22.5.2023. (englanniksi)
68. ↑  Luke Barry: Rovanperä wins on his Formula Drift debut *dirtfish.com*.  21.5.2023. Viitattu 22.5.2023. (englanniksi)
69. ↑  Luke Barry: Rovanperä misses drift event due to Finland crash injuries *dirtfish.com*.  11.8.2023. Viitattu 13.8.2023. (englanniksi)
70. ↑  Aki-Petteri Pulkkinen: Kalle Rovanperä joutui sairaalaan *Ilta-Sanomat*.  4.8.2023. Viitattu 15.8.2023.
71. ↑  WRC drivers leave fans breathless at Formula Drift Japan *rally-japan.jp*.  11.10.2023. Viitattu 29.10.2023. (englanniksi)
72. ↑  Ida Wood: Rovanperä wins the 2023 World Rally Championship *dirtfish.com*.  29.10.2023. Viitattu 29.10.2023. (englanniksi)
73. ↑  Pertti Lappalainen: Kalle Rovanperä ajaa vain puolet rallin MM-sarjasta ensi kaudella – solmi monivuotisen jatkosopimuksen Toyotan kanssa! *yle.fi*.  20.11.2023. Viitattu 20.11.2023.
74. ↑  David Evans: Rovanperä steps down to part WRC program in 2024 *dirtfish.com*.  20.11.2023. Viitattu 20.11.2023. (englanniksi)
75. ↑  Kalle Rovanperälle uusi pesti *www.iltalehti.fi*. Viitattu 12.1.2024.
76. ↑  Kalle Rovanperä teki kovan ratkaisun Monte Carlon MM-rallista *www.iltalehti.fi*. Viitattu 12.1.2024.
77. ↑  Alasdair Lindsay: Rovanperä’s circuit racing debut revealed *dirtfish.com*.  9.2.2024. Viitattu 9.2.2024. (englanniksi)
78. ↑  Kalle Rovanperä To Make Sportscar Racing Debut At Super Taikyu Fuji 24 Hours *dailysportscar.com*.  15.1.2024. Viitattu 16.1.2024. (englanniksi)
79. ↑  Toni Heinonen: Kalle Rovanperän kalenteriin jälleen lisää kisoja *rallit.fi*.  29.2.2024. Viitattu 1.3.2024.
80. ↑  WRC-huippulupaus Kalle Rovanperä, 19, muutti pois Suomesta – "Helpottaa todella paljon" *mtvuutiset.fi*.  30.5.2020. Viitattu 5.8.2022.
81. ↑  Tuomas Arkimies: Kalle Rovanperä muutti Monacoon – näin nuori rallitähti kommentoi uutta asuinpaikkaansa *Ilta-Sanomat*.  3.8.2022. Viitattu 5.8.2022.
82. ↑  MTV: Kalle Rovanperä pöyristyi kirjasta *www.iltalehti.fi*. Viitattu 18.10.2023.

Aiheesta muualla
----------------

* Rovanperän Youtube-kanava
* Rovanperän Facebook-sivu
* Kalle Rovanperän fanituotesivu

Rallin maailmanmestarit

|  |  |  |  |  |  |  |
| --- | --- | --- | --- | --- | --- | --- |
| **1970-luku:**
*1977:* Italia S. Munari*1978:* Suomi M. Alén*1979:* Ruotsi B. Waldegård

 | **1980-luku:**
*1980:* Länsi-Saksa W. Röhrl*1981:* Suomi A. Vatanen*1982:* Länsi-Saksa W. Röhrl*1983:* Suomi H. Mikkola*1984:* Ruotsi S. Blomqvist*1985:* Suomi T. Salonen*1986:* Suomi J. Kankkunen*1987:* Suomi J. Kankkunen*1988:* Italia M. Biasion*1989:* Italia M. Biasion

 | **1990-luku:**
*1990:* Espanja C. Sainz*1991:* Suomi J. Kankkunen*1992:* Espanja C. Sainz*1993:* Suomi J. Kankkunen*1994:* Ranska D. Auriol*1995:* Yhdistynyt kuningaskunta C. McRae*1996:* Suomi T. Mäkinen*1997:* Suomi T. Mäkinen*1998:* Suomi T. Mäkinen*1999:* Suomi T. Mäkinen

 | **2000-luku:**
*2000:* Suomi M. Grönholm*2001:* Yhdistynyt kuningaskunta R. Burns*2002:* Suomi M. Grönholm*2003:* Norja P. Solberg*2004:* Ranska S. Loeb*2005:* Ranska S. Loeb*2006:* Ranska S. Loeb*2007:* Ranska S. Loeb*2008:* Ranska S. Loeb*2009:* Ranska S. Loeb

 | **2010-luku:**
*2010:* Ranska S. Loeb*2011:* Ranska S. Loeb*2012:* Ranska S. Loeb*2013:* Ranska S. Ogier*2014:* Ranska S. Ogier*2015:* Ranska S. Ogier*2016:* Ranska S. Ogier*2017:* Ranska S. Ogier*2018:* Ranska S. Ogier*2019:* Viro O. Tänak

 | **2020-luku:**
*2020:* Ranska S. Ogier*2021:* Ranska S. Ogier*2022:* Suomi K. Rovanperä*2023:* Suomi K. Rovanperä

 |  |


|  |  |  |  |  |
| --- | --- | --- | --- | --- |
| 

| * n
* k
* m
Suomen vuoden nuori urheilija |
| --- |
|  |
| Voittajat | 
* 2004: Minea Blomqvist
* 2005: Teemu Rantanen
* 2006: Kiira Korpi
* 2007: Petteri Koponen
* 2008: Peetu Piiroinen
* 2009: Mikael Granlund
* 2010: Sanni Utriainen
* 2011: Petra Olli
* 2012: Santeri Paloniemi
* 2013: Aleksander Barkov
* 2014: Amanda Kotaja
* 2015: Alisa Vainio
* 2016: Patrik Laine
* 2017: Lauri Markkanen
* 2018: Kalle Rovanperä
* 2019: Kaapo Kakko
* 2020: Silja Kosonen
* 2021: Saga Vanninen
* 2022: Saga Vanninen
* 2023: Saga Vanninen

 |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |